แบงก์โน้ตส์
ถูกใจแม่บ้านถือเป็นข่าวดีสำหรับแม่บ้านที่จะคุมกระเป๋าเงินคุณสามีตัวดี และบรรดาลูกๆ ไม่ให้จับจ่ายใช้สอยนอกลู่นอกทาง
21 ส.ค. 2554

ถูกใจแม่บ้านถือเป็นข่าวดีสำหรับแม่บ้านที่จะคุมกระเป๋าเงินคุณสามีตัวดี และบรรดาลูกๆ ไม่ให้จับจ่ายใช้สอยนอกลู่นอกทาง
“เสี่ยอี๊ด” ธีรศักดิ์ สุวรรณยศ กรรมการผู้จัดการใหญ่ ธนาคารอิสลามแห่งประเทศไทย (ไอแบงก์) จัดให้...คลอดบัตรเครดิตใบแรกของประเทศที่มีลักษณะพิเศษสุดในเดือน ก.ย.นี้




 
คุณลักษณะพิเศษของเจ้าบัตรเครดิตที่ว่านี้คือ ห้ามใช้บัตรรูดซื้อสินค้าและบริการที่ขัดต่อข้อปฏิบัติของศาสนาอิสลามและบริโภคอบายมุขเด็ดขาด
อะฮ่า...เมินซะเถอะว่าครายยย...จะแอบเอาบัตรเครดิตไอแบงก์ไปรูดปรื้ดซื้อเหล้า เบียร์ เข้าผับเข้าบาร์ ร้องคาราโอเกะ หรือแวะหาน้องหนูให้อาบน้ำอาบท่าให้คลายเมื่อย ตามสถานบริการอาบ อบ นวด 
จะใช้บัตรแทงม้า แทงหวย คุณจะหน้าแตกหมอไม่รับเย็บ เพราะรูดไม่ผ่านแหง็มๆๆ
เปิดตัวบัตรเครคิตไอแบงก์เมื่อไหร่ ตลาดจะสะเทือนแน่ๆ
แค่จิ๊บๆ ภายในปีนี้จะกวาด ลูกค้ารูดปรื้ดที่ไม่หันหาอบายมุข 4 หมื่นใบ ปี 2555 จะโตขึ้น 5 เท่า เป็น 2 แสนใบ ฮ่าๆๆ
เริ่มสตาร์ตออกตัวบัตรเครดิตนี้เมื่อไหร่ ได้ใจคุณแม่บ้านไปเต็มๆ ส่วนคุณสามีตัวดีงานนี้คงหนาวๆ ร้อนๆ น่าดูชม
บัตรเครดิตชนิดหลีกหนีอบายมุขชุดนี้ ไม่เพียงแต่ดีในแง่ของผัวเมียเท่านั้น
น่าจะถูกใจบรรดาผู้ปกครองที่ส่งเงินให้ลูกเรียน เพราะจะสามารถควบคุมรายจ่ายลูกชาย ลูกสาวตัวดี ที่เด่วนี้เป็นลูกเทวดากันเต็มบ้านเต็มเมืองได้ สามารถเปิดวงเงินแต่ละเดือนไว้ได้ ไม่ต้องเสียเวลาโอนเงินให้ทุกเดือน...แร่มมั้ย